الحاوی الکبیر

تصنیف الحاوی الکبیر فی فقہ مذہب الامام الشافعی امام ابو حسن علی بن محمد بن حبیب ماوردی بصری (364 – 450ھ) کی یہ تصنیف فقہِ شافعی کی اہم ترین اور بنیادی کتابوں میں شمار ہوتی ہے۔ یہ کتاب امام مزنی (المتوفی 264ھ) کے مختصر کی شرح ہے اور شافعی فقہ کی مشہور و معروف کتب میں سے ہے۔ یہ ایک جامع فقہی انسائیکلوپیڈیا ہے جس میں فقہائے شوافع اور دیگر علما کے اقوال کو بھی جگہ دی گئی ہے۔الحاوي الكبير، الماوردي

مشہور عالم حاجی خلیفہ نے اپنی کتاب کشف الظنون میں اس کتاب کے بارے میں لکھا ہے:
"الحاوی الکبیر فی الفروع، امام قاضی ابو الحسن علی بن محمد الماوردي البصری الشافعی کی تصنیف ہے، جو سنہ 450ھ میں وفات پا گئے۔ یہ عظیم کتاب دس جلدوں پر مشتمل ہے اور کہا جاتا ہے کہ تیس جلدوں میں بھی پائی جاتی ہے۔ اس جیسے کتاب کی مثال فقہ شافعی میں نہیں ملتی۔"حاجي خليفة (1941)، كشف الظنون عن أسامي الكتب والفنون، بيروت: دار إحياء التراث العربي، ج. 1، ص. 628، 
 کتاب کا تعارف 

کتاب الحاوي میں علامہ ماوردی نے کئی ایسے فقہی مذاہب کی آرا نقل کی ہیں جو اب ماند پڑ چکے ہیں، جیسے کہ: امام سفیان ثوری، ابراہیم نخعی، حسن بصری، امام اوزاعی، ابن أبي لیلیٰ اور دیگر علما کے اقوال۔

تاہم، اتنے وسیع علم کے باوجود علامہ ماوردی نے اپنی کتاب میں کسی ایک قول کا بھی صراحتاً ماخذ ذکر نہیں کیا۔ وہ کتاب میں بہت سے علما اور رواۃ کے نام، کنیتیں اور القاب تو لاتے ہیں، مگر ان میں سے کسی کی سوانح یا تعارف نہیں دیتے۔

اسی طرح، انھوں نے اپنی کتاب میں متعدد احادیث کو بطورِ استشہاد ذکر کیا ہے، مگر ان میں سے کسی کی تخریج نہیں کی، حالانکہ کتاب کا نام "الحاوي" (جامع) ہے۔ بعض مواقع پر صرف راوی کا نام ذکر کر دیتے ہیں، باقی سند نہیں لاتے اور بعض احادیث کو مکمل نقل بھی نہیں کرتے۔مقدمة الكتاب: عبد الفتاح أبو سنة

 حوالہ جات 

زمرہ:شافعی فقہ کی کتابیں